b"\n_START_ARTICLE_\nFurt\n_START_PARAGRAPH_\nEl delicte del furt consisteix en l'apropiaci\xc3\xb3 il\xc2\xb7leg\xc3\xadtima d'una cosa moble, aliena a tot o en part, realitzat sense for\xc3\xa7a en les coses, ni viol\xc3\xa8ncia o intimidaci\xc3\xb3 a les persones. El furt es considerar\xc3\xa0 falta o delicte en funci\xc3\xb3 del valor econ\xc3\xb2mic d'all\xc3\xb2 furtat. A l'estat espanyol es considera delicte a partir dels 400\xe2\x82\xac._NEWLINE_Aquesta definici\xc3\xb3 del furt es construeix oposant-la a les del robatori i de l'extorsi\xc3\xb3. El furt requereix sempre apropiaci\xc3\xb3, sense emprar de formes o modes especials, com la for\xc3\xa7a sobre les coses o la viol\xc3\xa8ncia f\xc3\xadsica a les persones, caracter\xc3\xadstiques del robatori, o com la intimidaci\xc3\xb3 per a obligar a l'entrega, per exemple, pr\xc3\xb2pia de l'extorsi\xc3\xb3._NEWLINE_Amb l'execuci\xc3\xb3 del furt es viola la possessi\xc3\xb3 de les coses mobles, considerada com simple estat de fet, qualsevol fos el seu origen, representi o no l'exercici d'un dret subjectiu sobre la cosa mateixa. No reclama la legitimitat de la detenci\xc3\xb3 per part d'aquell o qui immediatament se substrau la cosa; basta que l'apropiaci\xc3\xb3 sigui il\xc2\xb7leg\xc3\xadtima quant a l'altre. Qualsevol possessi\xc3\xb3 actual i no nom\xc3\xa9s la civilment emparada, es protegeix per la llei penal._NEWLINE_\xc3\x89s requisit del furt, com dels altres delictes contra el patrimoni l'exist\xc3\xa8ncia d'una intenci\xc3\xb3 especial de l'autor, el que t\xc3\xa8cnicament es coneix com a element subjectiu de l'injust que \xc3\xa9s l'\xc3\xa0nim de lucre, la intenci\xc3\xb3 d'obtenir un enriquiment amb l'apropiaci\xc3\xb3, d'aquest mode \xc3\xa9s possible diferenciar-ne conductes totalment l\xc3\xadcites (per exemple prendre una cosa per a examinar-la) de les que tenen una clara il\xc2\xb7licitud."